Fer piña, amb ñ d’España La República\nEns han dit que ells i només ells seran els responsables del % que aconsegueixi el català. Oportunitat perduda de fer força junts\nGabriel Rufián: “la llei (de l’audiovisual) només es negociarà i pactarà amb ERC. I la quota del català només sortirà amb el sí d’ERC”. Marta Vilalta, hores després, des de Twitter: “bonus track: ara és quan hem de fer més pinya que mai en pro del català, perquè a la llengua se la defensa amb accions i fets, no només amb bones intencions o paraules. I menys encara, criticant aquells que avui s’han mullat per defensar-la”.\nParlar de fer pinya després que el número 1 d’ERC a Madrid enarbori la bandera de l’individualisme partidista no té sentit. “Pre-defensar-se” de les crítiques que puguin fer els que tenim clar que lluitar junts per la llengua sempre traurà més rèdit, tampoc.\nQuan, des de l’espai de Junts, vàrem demanar fer pinya per negociar, amb els 23 escons que l’independentisme té a Madrid, els temes nuclears que afecten el país, eren fets, no paraules. Quan demanàvem cobrar per avançat, va ser aquesta l’expressió de la Míriam Nogueras després de reunir-se amb el Ministre Bolaños, estàvem demanant fets, no promeses al vent. Per això esperàvem coincidir, amb ERC i amb la CUP, a l’hora de presentar una esmena a la totalitat dels PGE22. Perquè entenem que a aquest Estat no se li poden validar uns pressupostos que maltracten institucionalment la cultura catalana. I és fàcilment comprovable. Abans d’entrar en detall amb la llei de l’audiovisual, què està previst en cultura a Catalunya? Per analitzar , per exemple, la situació dels museus, només cal fer una comparativa entre els de l’Estat i aquells on l’Estat és consorci a Catalunya. A Madrid hi posen 99 milions d’euros pel Reina Sofia i pel Museu del Prado, gairebé 20 milions en partides qualificades d’ “inversió real”, millores i reformes que aprofiten, en part, els fons europeus. A Catalunya, els 5 equipaments consorciats amb l’Estat, és a dir on hi ha cogovernança, MACBA, MNAC, Tàpies, Fundació Miró i Fundació Gala-Dalí s’emporten, entre tots, 4 milions 48 mil euros. I d’inversió directa? 0 euros.\nEl maltractament institucional a la cultura catalana també es fa palès en el projecte de la Biblioteca de Barcelona que l’Estat té projectada des del 2009. 13 anys després es començaran a fer els treballs de demolició i de condicionament del terreny. Dels 44 milions pressupostats, quants s’han invertit a data d’avui? 70 mil euros. I de cara al 2022 hi ha previstes dues partides que sumen 1,5 milions per començar les obres.\nNo podem entrar a fer repàs del que es demana a la llei de l’Audiovisual Espanyola sense analitzar la situació de greuge que ha viscut fins avui la Corporació Catalana de Mitjans Audiovisuals, amb TV3 com a màxim estendard. L’altre dia li preguntava al President de RTVE, José Manuel Pérez Tornero, en la Comissió de Pressupostos a Madrid, perquè només la CRTVE ha estat beneficiària fins ara de les aportacions de les empreses de telecomunicacions, perquè les televisions privades financen RTVE i no les televisions públiques autonòmiques, o si consideraria de justícia i ajustat al dret europeu que la nova llei de l’audiovisual no tingués en compte el finançament de les televisions públiques autonòmiques quan, a més, mantenen viu el patrimoni cultural plurinacional i les altres llengües cooficials de l’estat, com el català, el gallec o l’eusquera. Perquè aquesta és la situació desigual a què fem front.\nPer això, estàvem en un moment històric, el de la transposició de la directiva europea en la nova Llei de l’Audiovisual, a Catalunya i a Espanya. Estem obligats a defensar el dret dels ciutadans europeus, inclosos els catalans, a poder veure continguts audiovisuals en les seves llengües. Ho exigeix la CELRoM, Carta Europea de les Llengües Regionals o Minoritàries, i ho ha reblat fa uns dies l’Europarlament, amb un resultat històric d’un 75% del vot a favor de preservar la diversitat cultural europea.\nPer tant, ara no tocava aquesta batzegada d’individualisme partidista, tocava tancar un acord des de l’independentisme per exigir plegats el blindatge del català en les plataformes audiovisuals, així com dels altres temes fonamentals pel país.\nEscoltar ara al Ministre Iceta parlar de “mecanismes” que garanteixin la presència del català fa preveure que hi haurà un % ridícul de català a les plataformes en aplicació de la llei de l’audiovisual espanyola. La jugada és clara: ara treuen del camp la llei de l’audiovisual, que de moment jugava en favor nostre, perquè calculen que, amb les seves promeses habituals, podran salvar els pressupostos i negociar després, en superioritat numèrica, les engrunes per fer produccions en català. I és que el números canten. Si la llei només exigeix un 5% a les plataformes d’streaming i d’intercanvi de vídeos ( França està en un 20%) i almenys la meitat ha d’anar a produccions en castellà, quant anirà a les produccions en català?\nA més, el CAC deixa de tenir, pràcticament, competències en el consum on-line. En serio que acceptarem que no pugui tenir ascendència ni en el “TV3 a la Carta”?\nAmb aquest anunci d’ERC s’ha fet “piña”, però, de moment, amb Ñ d’España. Ens han dit que ells i només ells seran els responsables del % que aconsegueixi el català. Oportunitat perduda de fer força junts. Si hem de mantenir aixecat el pilar de la llengua catalana, necessitem fer la pinya de tota la vida, de base castellera, que va més enllà dels partits i que sempre es corona de joventut, l’única forma de futur que ens garanteix la subsistència com a país.


EXCLUSIVA: Lady Gaga posarà música a ‘Top Gun: Maverick’ de Tom Cruise - RAC105\nEXCLUSIVA: Lady Gaga posarà música a ‘Top Gun: Maverick’ de Tom Cruise\nRAC105 avança que Lady Gaga estava planejant presentar una nova cançó al festival Coachella de Califòrnia que hauria servit per promocionar la pel·lícula Top Gun: Maverick protagonitzada per Tom Cruise.\nEl primer tràiler de la pel·lícula es va presentar fa un temps i la cançó principal no és la de Lady Gaga, però sol ser molt habitual que a mesura que es va acostant la data d’estrena es publiquin més tràilers i, en aquests, hi apareixeria la cançó de Gaga.\nLa pel·lícula original es va publicar l’any 1986 i va ser un èxit total a les taquilles. La seva cançó principal ‘Take My Breath Away’, de la banda Berlín, es va posicionar a les primeres posicions de les llistes internacionals i amb el pas dels anys s’ha convertit en tot un himne.\nLa pel·lícula, que s’estrena el proper 16 de juliol, explica la història de Pete ‘Maverick’, un aviador que porta més de 30 anys de servei a l’Armada. Mentre està entrenant en un destacament de graduats per una missió especial, Maverick es troba amb el tinent Bradley Bradshaw ‘Rooster’, el fill de l’antic amic de Maverick, Nick Bradshaw ‘Goose’.\nEnfrontant-se a un futur incert i lluitant contra els fantasmes del passat, Maverick ha de culminar una missió que requereix un gran sacrifici.\nEl film promet grans dosis d’acció i un toc de drama per la relació que Maverick, que encara se sent culpable per la mort de Goose, mantindrà amb Rooster, el seu fill.


PROJECTES I DISSENY - Gesob\nLa redacció del projecte és una de les eines més potents per assegurar la viabilitat d’un procés immobiliari. Tota la nostra experiència en Gestió i Execució d’obres, aplicada a la redacció de projectes, aporta als nostres clients la seguretat del compliment dels seus objectius. Projectes alineats íntimament a les necessitats del promotor, a les necessitats de comercialització, qualitat i rendibilitat del projecte global. Projectes desenvolupats íntegrament en BIM que permeten la revisió d’estudis de viabilitat sobre els models virtuals. La capacitat de simular els costos reals d’obra de diferents simulacions sobre el model virtual amb mínim cost. La presa de decisions per part del promotor amb les dades de cost i planificació de cada simulació.\nProjectes en els quals el balanç energètic i els costos d’explotació formen part de la parametrització del model virtual, i parteix integrant del projecte des de la redacció del projecte fins a l’explotació del mateix.\n29 January, 2020/by Jose Luis Gil Bengoa


ERC Guissona participa a la Conferència Nacional d’Esquerra Republicana - Guissona\nERC Guissona participa a la Conferència Nacional d’Esquerra Republicana\nDilluns, 2.7.2018 19:45h\nLa militància de la secció local d’ERC Guissona ha participat a la Conferència Nacional que el partit a celebrat a l’Hospitalet de Llobregat durant aquest cap de setmana, en la que ha tingut lloc la votació de les esmenes a la ponència estratègica així com també del text final.\nLa ponència estratègica d’ERC, que va ser aprovada pel 96% dels vots, fixa les directrius que ha de portar l’independentisme a la consecució de la República catalana, després de l’octubre passat. És el full de ruta actualitzat per al futur després de constatar la repressió i l’actuació de l’Estat espanyol. El vicepresident del Govern, Pere Aragonès, ha destacat que el partit es posa a disposició del país per poder crear la finestra d’oportunitat per construir la República catalana.\nEl compromís de la militància en seguir caminant per fer gran la República Catalana es va fer evident, i des d’ERC Guissona seguim decididament cap a la contribució a aquesta consolidació.\nDurant les jornades, també va tenir lloc el reconeixement a la militància que fa 25 anys al partit, entre ells alguns dels companys de la secció local de Guissona. Felicitats! Gràcies a tots ells i elles som, també, on som.


Qui és Marta Silva Lapuerta?\nFoto: Ministeri de Justícia\nGerard Piqué no va arribar a esmentar el seu nom, però la seva dura crítica sobre la presència a la llotja del Santiago Bernabéu de “la persona que va imputar Messi i Neymar i té un tracte diferent amb Cristiano“, feia referència directa a Marta Silva Lapuerta, habitual a la llotja madridista.\nPerò qui és Marta Silva? Doncs es tracta de l’exadvocada general de l’Estat, que precisament va deixar el seu càrrec el passat 25 de novembre, just després de mantenir l’acusació contra el blaugrana Leo Messi i a temps per no haver d’intervenir en l’afer Football Leaks, que implicava directament el madridista Cristiano Ronaldo.\nSilva (Madrid, 1969) és filla de l’exministre franquista Federico Silva Muñoz, neboda de l’extresorer del PP Álvaro Lapuerta -imputat en el cas Bárcenas- i companya de promoció de Soraya Sáenz de Santamaría.\nExdirectiva del Madrid\nPerò el seu currículum inclou, a més, haver estat directiva del Reial Madrid, en concret, secretària de la junta directiva entre el 2000 i el 2004, sota la presidència de Florentino Pérez, un bagatge que ja va aixecar prou suspicàcies en les actuacions judicials contra els blaugranes Neymar Jr i Leo Messi.\nEn el cas de l’argentí, Silva hi va tenir un paper destacat quan va defensar l’acusació penal contra el futbolista malgrat que la Fiscalia ja l’havia retirada -només mantenia l’acusació contra el pare-. Sota el seu comandament, l’Advocacia de l’Estat va forçar que Messi s’assegués al banc dels acusats i va ser, igualment, un subordinat de Silva qui va definir Messi com un “capo mafiós”.\nAixí mateix, també com a cap dels serveis jurídics, Silva es va destacar en l’elaboració de diversos informes sobre l’actuació del Parlament de Catalunya i el 9-N que la situen a la ‘cuina’ de l’acció del Govern espanyol contra el procés sobiranista que ha acabat amb les condemnes d'inhabilitació a Artur Mas, Joana Ortega, Irene Rigau i Francesc Homs.\nPolèmica Piqué: "No m'agrada veure a la llotja del Madrid les personalitats i com mouen els fils" El Nacional\nPolèmica El Madrid descarta actuar legalment contra Piqué El Nacional\nPolèmica Valdano, Schuster i Segurola critiquen les paraules de Piqué El Nacional\nPolèmica Ramos: "El que digui Piqué no canvia la història ni els títols del nostre club" El Nacional\nPolèmica Rufián defensa les crítiques de Piqué a Espanya El Nacional\nFootball Leaks Sospitós relleu de la cap de l'Advocacia de l'Estat que va portar Messi a judici Jordi Palmer


Seguir potenciant la música clàssica\nL'Orquestra de Mataró consolida una cinquantena de músics i potencia aquest estil a la ciutat\nMarta Gómez // Fotos: cedides\nFins fa poc més d'un any els músics o aficionats a la música clàssica a la ciutat de Mataró havien de marxar del municipi per poder-la practicar o formar part d'una orquestra clàssica. Ara això ja no és així perquè l'Orquestra de Mataró, composta per prop d'una cinquantena de músics, obre les seves portes a tothom qui ho vulgui. Al reportatge d'aquesta setmana coneixem qui són, què fan i sobretot com s'organitza una orquestra com aquesta on l'objectiu principal és potenciar la música clàssica entre petits i grans.\nMataró ha capitalitzat el bressol de la rumba catalana, ha potenciat el gospel i el jazz i programa música moderna mensualment en espais tant públics com privats. No és estrany, doncs, que aquells a qui els agrada la música clàssica trobin que els manca un lloc. De fet, ja no només per escoltar-ne o per veure-la repetidament programada, sinó directament per interpretar-la. Per això, fruit d'aquesta situació, un grup de dotze mataronins va decidir, a finals del 2015, engegar el que ja s'ha constituït com a l'Orquestra de Mataró.\nLa nova associació musical que funciona com a orquestra, en aquests moments aplega una cinquantena de músics provinents, no només de la comarca del Maresme, que tenen gent de tots els municipis que la conformen, sinó també de poblacions tan allunyades de Mataró com Castelldefels. Un volum de persones que no es podien ni imaginar quan el 2 d'octubre del 2015 feien el seu primer assaig: "Aquell dia érem només 12 persones, com una orquestra de cambra, però a partir d'allà hem anat creixent contínuament", assegura la directora de l'Orquestra Mataró, Clàudia Dubé. L'evolució i l'interès per entrar a formar part d'aquest conjunt ha estat tan gran que fins i tot han hagut de canviar d'ubicació. En un principi assajaven a l'Escola de Música Sincronia que els cedia un espai, lloc però, que ràpidament se'ls va fer petit. "Vam començar a ser tanta gent que ens vam haver de plantejar marxar d'allà. Finalment ens vam traslladar a la Sala Polivalent de Can Fugarolas on assagem dues hores cada divendres", explica Dubé.\nHi ha qui pensa que la música clàssica forma part de la història, l'Orquestra de Mataró però, la considera ben viva i creuen que és important mantenir-la així: "En general és un tipus de música una mica descuidada pel públic en general, però és important no perdre aquestes joies dels grans compositors de la nostra història", destaca la directora de l'Orquestra.\nDes de l'Orquestra, i amb la voluntat de seguir potenciant aquest estil, consideren que a les escoles de la ciutat de Mataró la música clàssica s'ha de seguir potenciant, sobretot entre els més petits, perquè després no es trobin amb què els que s'hi volen dedicar o tenen l'afició per aquest tipus de música hagin de marxar a altres poblacions.\n"Quan fem concerts ens adonem que realment la música clàssica agrada, la gent coneix les cançons i les viu amb nosaltres, això és un bon símptoma, però s'ha de seguir insistint", explica Dubé en declaracions al Tot Mataró.\nAmb nivell però amateurs\nEls músics que formen part d'aquesta orquestra són principalment músics amateurs. Tots els components però, tot i tenir diferents nivells, són músics consolidats o estudiants. "Nosaltres demanem sempre un nivell de final de grau elemental o primer de professional, és el límit que tenim establert", explica Dubé que reconeix que en la majoria d'ocasions els músics no saben quin nivell tenen perquè són amateurs. "Si no saben el nivell, a principis de cada temporada mirem de fer una petita prova per poder mantenir el nivell i fer, alhora, una mica de filtre", explica.\nD'entre els cinquanta músics que en aquests moments té l'Orquestra hi ha un ventall d'edats molt diferents, que va des dels 12 anys fins als 86. Així, en aquests moments hi podem trobar tot tipus d'instruments: violins, violes, violoncels i contrabaixos, flautes travesseres, oboès, corn anglès, fagot o clarinet, trompa, trompetes, trombó i tubes, pianos i una àmplia secció de percussió simfònica: timpanís, bombo simfònic, plats simfònics, etcètera.\nCada un dels components paga una quota anual per poder tirar endavant tota l'activitat del conjunt i, qualsevol benefici que es pugui obtenir dels concerts o les activitats es destina íntegrament a l'associació. "Ningú cobra, el que volem és mantenir l'orquestra i poder comprar material, pagar classes magistrals, fer algun 'stage' i pagar altres necessitats i despeses que se'ns generin", detalla Dubé.\nÉs important no perdre aquestes joies dels grans compositors de la nostra història"\nMés concerts, més futur\nAquest 2016 passat, per a l'Orquestra de Mataró ha estat l'any del debut. El seu primer concert el van fer per Les Santes conjuntament amb el Cor Madrigalista. Aquell concert els va servir com a punt de partida per continuar amb la feina i l'evolució de l'Orquestra. Durant les Festes de Sant Simó van poder tornar a fer-ho al Pati de l'Ermita així com en el concert solidari per Càritas del passat 18 de desembre a la Parròquia de Sant Josep, fet que els va obrir les portes a protagonitzar el Concert de Nadal a l'Auditori de La Roca del Vallès fa escassament quinze dies.\nL'objectiu d'aquest 2017 és seguir amb els concerts, ja no només com a orquestra en solitari sinó també amb col·laboració d'entitats i cors. Perquè el què vol l'Orquestra de Mataró és seguir potenciant la música clàssica sigui com sigui.\nRepertori en evolució\nL'Orquestra de Mataró té un repertori que, en aquests moments, està en un procés d'incorporació de noves peces. En el seu primer any de rodatge van treballar peces de musicals per a orquestra i cor, amb temes sencers, recopilacions o 'medleys'. Entre aquestes opcions en destaquen el 'Preludi' o la 'Farandola' de 'Cançó d'amor i de guerra', el 'Cor Final' de 'Mar i Cel' o un arranjament d'una selecció de temes del musical 'Els Miserables'.\nL'Orquestra també ha treballat amb temes purament orquestrals de diverses èpoques: compositors del segle XX com Edward Grieg, de qui estan treballant peces com la 'Suite Peer Gynt' o 'Gabriel Fauré', peces barroques com el 'Concerto Alla Rustica' d'Antoni Vivaldi o algunes de les polques de Johann Strauss com la 'Marxa Radetzky'.


El reconeixement del voluntariat a la universitat | Xarxanet - Entitats i voluntaris de Catalunya per un món millor\nEl reconeixement del voluntariat a la universitat Inici » Formació » El reconeixement del voluntariat a la universitat Imatge promocional de l'Universitour promogut per la PVE\neducacio no formal\nreconeixement academic voluntariat\nL’Espai Europeu d’Estudis Superiors era i és objecte de moltes crítiques però el que no es pot negar és que ha suposat un pas endavant cap al reconeixement del voluntariat dins els plans d’estudi universitaris.\nTweet Bookmark/Search this post with 05/11/2012 - 15:03\nLa setmana passada es va fer públic que el curs vinent la Conselleria d’Ensenyament de la Generalitat inclourà el voluntariat com a assignatura als plans d’Educació Secundària Obligatòria (ESO). Durant el curs 2013-14 es realitzarà la prova pilot però no es tenen gaires més detalls de l’acord que s’ha signat entre el Govern i la Taula del Tercer Sector i no es sap si el voluntariat entrarà als plans d’estudi de secundària en forma de matèria troncal o optativa. On sí que ja es sap com es reconeixen les activitats solidàries és en els plans d’estudi universitaris.\nTots els plans de grau oficials han de permetre el reconeixement d'activitats solidàries i de cooperació.\nEn el marc de l’Espai Europeu d’Estudis Superiors (EEES), més conegut com Pla Bolonya, s’estableix el reconeixement acadèmic de la formació en “activitats culturals, esportives, solidàries i de cooperació”. Per tant, tots els plans d’estudi universitaris de grau oficials han de contemplar la possibilitat de reconèixer activitats solidàries i de cooperació fins a un màxim de sis crèdits ECTS. Dins aquestes s’hi engloba el voluntariat social en totes les seves expressions amb l’única condició que l’obtenció dels crèdits està condicionada a la formació tant a nivell teòric com pràctic. Això no implica que l’estudiant de grau estigui obligat a realitzar voluntariat o activitats solidaries per tal de poder obtenir aquests sis crèdits acadèmics però l’article és una garantia pel que fa a la possibilitat de reconèixer aquesta modalitat d’educació no formal com a part de la carrera universitària. Un pas endavant, sense cap mena de dubte, cap al reconeixement de l’educació no formal.\nNotícia Comunitari 5 recompenses de fer de cap o monitor voluntari\nNo cobren res per la tasca que fan, però a canvi s’emporten moltes més coses. Descobrim algunes recompenses que aporta fer de cap al cau o monitor a l’esplai, i analitzem fins a quin punt són útils a nivell personal, professional i social.


CEESC: I tu, què fas per defensar la teva professió? - Social.cat\nI tu, què fas per defensar la teva professió?\nDijous, 5 de juliol de 2018 | 08:15 h\nAutores: Eva Maria Sasot, tècnica d’atenció col·legial del CEESC; Maria Figueras, tècnica de comunicació del CEESC.\n“Es busca educador/a per cobrir una baixa temporal en un centre obert. Requisits: llicenciatura, diplomatura o grau universitari d’àmbit social: psicologia, magisteri, educació social…”. Aquesta podria ser una oferta real, trobada a les xarxes o en alguna borsa de treball.\nD’entrada ens podria sobtar que es parli d’“educador/a” sense especificar que la figura professional sigui la d’“educador/a social”. Però el que més ens hauria de sorprendre és que com a requisit de formació, per accedir-hi no només es demana la titulació universitària en Educació Social, sinó que també es pot aplicar a la feina amb altres formacions universitàries.\nLamentablement, aquesta oferta de feina no és tan fictícia com sembla i tampoc és un fet aïllat. L’any 2017, el Servei Públic d'Ocupació Estatal va publicar una fitxa per analitzar les ofertes de treball adreçades a professionals del treball i de l’educació social. Segons indica aquesta fitxa, la majoria de les ofertes del grup ocupacional professional del treball i l’educació social estan dirigides a graduats universitaris, majoritàriament amb el grau en Educació Social i el grau en Treball Social, però també fan referència a altres titulacions o graus com: Ciències del Treball, Dret, Pedagogia, Psicologia i Magisteri.\nAixò ja passava abans, i tot i que ens convertim en professionals, ja que des de fa un temps corre un rumor entre els alumnes de grau en Educació Social que diu que poden ser contractats com a professionals de l’educació social sense haver acabat els estudis.\nArribats a aquest punt ens podríem preguntar si acceptaríem que un metge sense titulació ens visités. Sí, l’exemple pot semblar massa simple, però el que hem de tenir clar és que no ens hauríem de plantejar de cap manera obrir la porta a altres professionals per cobrir un lloc de treball que es defineix de manera precisa per a unes funcions i responsabilitats.\nDefensar aquesta idea és defensar la professió i, alhora, treballar per garantir la bona pràctica i les obligacions deontològiques de la professió. I de qui és responsabilitat? Qui és l’encarregat d’aquesta defensa? Cadascun de vosaltres ha de ser el primer a defensar la seva professió. Ho podeu fer a nivell individual, dignificant el vostre dia a dia, denunciant situacions i casos que vagin en contra de la professió, assenyalant l’intrusisme, tenint cura que les ofertes de feina de la vostra empresa o entitat s’adeqüin a la normativa, donant a conèixer la vostra feina…\nI si, a més, uníssim esforços per a treballar-hi conjuntament? Hi ha molta feina a fer. Què passaria si tots els professionals del mateix sector forméssim part del mateix col·lectiu? Potser, a més d’aconseguir petites fites, podríem guanyar aquest reconeixement i els drets dels que tothom estaria satisfet.\nNo és una idea nova. Des de l’època de Babilònia hi ha documentada l’existència de gremis professionals. Els treballadors d'un mateix sector o ofici s'agrupen des de llavors per tenir poder de veu i decisió en temes que comparteixen. En l’actualitat, tots els col·legis professionals tenen entre les seves finalitats essencials defensar la professió i els interessos dels seus professionals.\nAl CEESC és la nostra principal preocupació. Revisem totes les licitacions de serveis i les convocatòries de llocs de treball per a educadores i educadors socials si les bases no són correctes. Fem seguiment d’ofertes privades. Som presents i participen d’accions legislatives que ajudin a reflexionar entorn a la professió. Defensem els espais laborals actuals i identifiquem nínxols laborals de futur. Acompanyem processos d’actualització del discurs professional. Estem presents a l’entorn de 100 espais d’entitats i organismes amb l’objectiu de defensar i promocionar la professió.\nHi ha molta feina a fer. Tu també tens el teu paper en aquesta travessa, ja sigui a nivell personal o col·lectiu. No esperis que siguin els altres els que defensin els teus interessos. I, en cas de voler fer un nosaltres, compta amb el CEESC!\nEva Maria Sasot\n10 de juliol de 2018 | 14:55 h\nM'agradaria saber que vau deixar de fer des del CEESC per a que els Educadors Socials no poguem accedir a docència en FP sense el Màster de professor de secundària. O vaig errada?\nEn resposta a Blanca\n2. 18 de juliol de 2018 | 13:14 h\nLa legislació en matèria d’educació des del 1990, ja indica que per impartir ensenyament en aquests dos cossos al estar en possessió d’una llicenciatura, enginyeria i arquitectes o una titula...\nLa legislació en matèria d’educació des del 1990, ja indica que per impartir ensenyament en aquests dos cossos al estar en possessió d’una llicenciatura, enginyeria i arquitectes o una titulació equivalent a efectes de docència i a més estar en possessió d’un títol professional d’especialització didàctica.\nL’any 2014 el Consejo General de Colegios de Educadoras y Educadores Sociales (CGCEES), entitat a la que pertany el CEESC, es va posar en contacte a la Secretaria de Estado de Educación, Formación Profesional y Universidades per parlar sobre el tema que ens planteges.\nDes de la Secretaria de Estado en el seu moment se’ns va comunicar que els professionals de l’educació social han d’estar en possessió de la titulació oficial del màster que acrediti la formació pedagògica i didàctica (CAP; títols d’especialització didàctica; certificat de qualificació pedagògica; Màster Oficial - Formació de Professorat d'Educació Secundària Obligatòria i Batxillerat, Formació Professional i Ensenyament d'Idiomes) per a l’accés al cos de professors d’ensenyament secundari (formació i orientació laboral i intervenció socio-comunitària) i al cos de professors tècnics d’FP (serveis a la comunitat).\n1. 10 de juliol de 2018 | 14:55 h


Pressupostos de l’Estat-Fa, Generalitat i Diputació - Associació Veins Migjorn | Associació Veins Migjorn\nAquest tres estaments que ens governen, que estan plens d’imputats en afers foscos, mentiders i vividors, “legalitzats” per la participació titella d’alguns dels representants autoanomenats d’esquerra. Diuen que fins i tot el Sr President Rajoy, “l’home del paraigües”, ha mentit en seu parlamentaria, a l’Àgora de la màxima representació democràtica del Poble. A ells responsables de que els valencians estem copats per uns politics que, democràtics ells, han tancat una RTVV que el PP han portat a la desfeta, tan econòmica, ètica i de qualitat. Esperem que sigue un punt d’inflexió per que els periodistes perguent la por als politics censuradors, i els denuncien sempre, no sols ara. A Migjorn cridem ¡¡ NO al tancament de Canal 9 !! Però, volem una televisió Democràtica de Qualitat i en Valencià, (Català) . NO¡¡ una televisió manipulada pel partit del molt Honorable de torn.\nEls Fabres estan cava’n la pròpia fossa, un fossat en el que estem caiem desprestigiats, tots els valencians/es, l’un fen un aeroport que és, i ha segut, un forat negre econòmic i la riota general, un forat tant gran com el de Canal 9, l‘aeroport del“abuelito,” que aquest dies ha estat calentat el banc dels “xorisos,” estafadors, corruptes, lladres i innocents. (en quin lloc seuria?) L’altre Fabra, l’Honorable, “l’amo” de les claus, que com un poderós i dictador sant Pere, ha tancat Canal 9, i no ha tingut altra ocurrència de dir, trieu, voleu Canal 9 amb un forat econòmic immens, o fer escoles i hospitals? I és queda tant ample, quina credibilitat te aquet Honorable triat digi\ntalment pel partit no pel poble? Forat negre que no hem creat nosaltres, els que paguem els impostos per mantindre una colla de politics, que alguns d’ells tendrien que estar dormint a Albocàsser en una màrfega de parallofes. Forat creat per la política d’aparador, “enxufisme” i propaganda feta pel PP, màxim responsable d’aquest caos polític, econòmic, ètic i institucional, que tenim al País Valencià.\nTornarem a fer el ridícul els valencians/es en les pròximes eleccions?\nEls partits d’esquerra solen parlar molt d’unitat, no parleu tant i feu-la.\nVolíem parlar dels pressupostos, ha manat l’actualitat. Però, repetim, Costes deu a Vinaròs sis milions (6) per refer els espigons i aportació d’arena, diputats nostres a Madrid, que feu ?\nVinaròs als pressupostos no existeix, algun partit a Madrid o València hens farà visible?


Extensió: 53,5 Km2\nLluçà forma part d'un conjunt de catorze municipis, els quals configuren la comarca del Lluçanès, entre Osona, Bages, Berguedà i Ripollès. Està situat el centre-oest del Lluçanès, amb una extensió de 53,5 Km2.\nEl poble de Santa Eulàlia de Puig-oriol és el principal nucli del municipi, que es desenvolupà durant el segle XVIII seguint el camí ramader, mentre que Lluçà representa el nucli històric, on hi ha l'antiga canònica agustiniana de Santa Maria de Lluçà amb un petit i bonic claustre i un museu.\nTambé trobem el Castell de Lluçà, dalt d’un turó, on es troba la capella circular de Sant Vicenç del Castell i restes de l'esmentat castell. La Capella de Sant Vicenç apareix documentada durant els anys 988 i 1006 que és quan hi foren jutjats els testaments sacramentals dels senyors del castell. És una església del segle XI, de planta circular, una tipologia de les quals n'hi molt poques a Catalunya. L'església té un petit portal cap a ponent, i un absis a llevant; la seva planta és de sis metres i mig de diàmetre i una alçada en el seu centre de cinc metres. Unes filades de pedra diferent en el seu rematament exterior indiquen que la seva coberta fou un xic modificada amb posterioritat a la seva erecció. La capella de Sant Viçenç fou restaurada fa pocs anys per tal de preservar-la.\nLes rieres de Merlès, el Lluçanès i la Gavarresa són els principals cursos d’aigua que creuen el terme municipal. Les principals comunitats vegetals són rouredes de roure martinenc amb boix, alzinars i pinedes de pi roig. Aquest últim és el bosc per excel·lència de Lluçà. L'estat arbustiu és força dens i ric en espècies submediterrànies.\nLa primera guerra carlina va començar a Prats de Lluçanès, justament quan la vila estava ocupada pels liberals. El 5 d'octubre de 1833 va ser quan el pradenc Josep Galceran i Escrigas va llançar el primer crit a Catalunya a favor de Carles V. La Cadira d'en galceran és el lloc estratègic on es diu que el general carlí podia observar el moviment de les seves tropes i les de l'enemic a la Vall de Merlès.\nUbicada a 1 km del nucli de Santa Eulàlia de Puig-oriol, en un indret magnífic pel seu paisatge entre boscos i camps, hi trobem l'església de Sant Cristòfol de Borrassers, la part romànica de la qual és molt escassa ja que va ser posteriorment restaurada.\nA pocs metres al nord del nucli urbà de Prats de Lluçanès, hi ha una pista forestal que ens porta fins a la Font de les Coves. La font està ubicada sota una balma poc profunda d'uns 20 metres de llarg i està formada per un brollador metàl·lic que sobresurt d'una estructura de maçoneria de pedra adossada a un marge i coberta de molsa, sota la qual hi ha una pica de pedra treballada; per tota la balma hi ha altres punts per on brolla l'aigua. L'espai que envolta la font està preparat amb bancs, taules, graelles per a coure carn i els camins delimitats amb baranes de fusta.\nEl Pacte dels Vigatans (a 4.1 km)\nCercant bolets al Berguedà i al Solsonès (a 7.5 km)\nRuta de la coca i la llonganissa de… (a 7.5 km)\nRuta entre antigues parròquies de… (a 9.8 km)\nProductes locals del Ripollès (a 9.8 km)\nEl romànic a l'Alt Berguedà (a 10 km)\nRuta dels castells a Catalunya (a 12.1 km)\nGironella\t(a 16.5 Km)\nCarnestoltes a Ripoll\nRipoll ja ho té tot llest per viure els dies més esbojarrats de l'any amb el Carnestoltes! La vila s'omple d'activitats per celebrar la festa de la gresca i la disbauxa. Enguany el…\nArriba l'estiu, arriba el caloret i què millor que descobrir els paratges del Ripollès amb amb la seva travessa. Redescobreix paratges fantàstics d'aquesta comarca i gaudeix, relaxa't…


Per rinitis al·lèrgica entenem un conjunt de símptomes que es produeixen en la persona que inhala alguna cosa a la qual és al·lèrgica (pols, pol·len, caspa, espores de fongs, etc.). Sol provocar picor al nas i als ulls, llagrimeig, esternuts, rinorrea, entre d’altres. Això es dóna com a conseqüència d’una reacció exagerada que fa el cos en posar-se en contacte amb el que denominem al·lergen. La probabilitat que una persona pateixi o no al·lèrgia se sol transmetre de pares a fills.\nA la primavera, en espais oberts, l’al·lergen més comú és el pol·len. En aquest cas parlem de febre del fenc. El tipus de pol·len que ocasiona aquesta reacció al·lèrgica varia segons la persona i la zona geogràfica. També és sabut que els dies càlids, secs i amb vent hi ha més contingut de pol·lens a l’aire que els dies freds, humits i plujosos.\nLa Xarxa Aerobiològica de Catalunya (XAC), integrada a partir de l’any 2006 a l’ICTA (Institut de Ciència i Tecnologia Ambientals) estudia el contingut pol·línic a l'atmosfera de diversos punts de la geografia catalana i balear. Això permet saber dia a dia els nivells de pol·lens al·lergògens predominants en una zona determinada de Catalunya i establir calendaris pol·línics.\nÉs evident que si es coneix l’al·lergen, cal evitar exposar-s’hi. Durant el període de l’any en què hi ha més producció de pol·len, les persones que pateixen febre del fenc cal que estiguin en zones interiors amb aire condicionat, però no sempre es pot. Per tant, es poden seguir els consells següents:\n1/ S’aconsella rentar-se sovint el nas amb sèrum fisiològic, per eliminar les possibles partícules de pols o al·lergen, i així intentar evitar la congestió nasal.\n2/ En general no és aconsellable l’ús de productes descongestius, que poden fer efecte rebot i provocar més congestió.\n3/ Identificar, si és possible, el causant de la rinitis i intentar evitar-lo amb mesures d’higiene i ambientals.\n4/ Disminuir el contacte amb factors irritants com ara el tabac, la pol·lució, els nebulitzadors, els perfums…\n5/ Beure aigua, sucs i líquids abundants i fer bafs, per tal de fluïdificar la mucositat.\n>> Un al·lergen és allò que desencadena una al·lèrgia.\n>> Les persones amb rinitis al·lèrgica presenten una reacció exagerada en inhalar un al·lergen, que els provoca irritació a la mucosa nasal.\n>> Cal evitar sempre que es pugui l’al·lergen que provoca aquesta reacció.\n>> L’ús de sèrum fisiològic i de bafs pot alleugerir la congestió nasal sense perjudicar-nos. És aconsellable beure líquids abundants per poder fluïdificar la mucositat.\n>> En cas que aquestes mesures no siguin suficients, cal consultar el metge.


La via de l’èxit\nOpinió | 08/10/2008\nCom es pot guanyar l’aposta logística catalana\nEn primera instància, l’àrea metropolitana necessita una via de mercaderies que connecti amb Europa, acompanyada d’altres millores ferroviàries de cost moderat. Més endavant, l’oferta es pot culminar tot desplaçant l’aeroport cap a mar i coordinant les autoritats logístiques en un sol organisme.\nLa Catalunya metropolitana ha de superar els seus dèficits logístics. Així ho afirma Joaquim Coello, expresident del Port de Barcelona i actual directiu empresarial, en un informe lliurat a www.idees.net. L’autor avança dues propostes ambicioses per desembussar la saturació de les mercaderies: desplaçar l’aeroport de Barcelona cap al mar, alliberant les hectàrees necessàries per al moviment de béns; i crear un ens de coordinació que agrupi tots els agents implicats, privats i sobretot públics (aeroport, port, Consorci de la Zona Franca, operadors de transports, etc.).\nCoello també aposta per accions més acotades en l’àmbit ferroviari, que amb inversions raonables podrien aportar millores molt destacades en l’àrea de Barcelona. Caldria racionalitzar les estacions de mercaderies; adaptar la xarxa per permetre el pas de combois de llarg europeu (750m); i disposar de vies d’ample europeu fins a França, pensant més en els productes que en els passatgers. Les vies d’ample ibèric, que perdran protagonisme davant l’alta velocitat, podrien ser desdoblades si les autoritats espanyoles ho assumissin. De moment, però, no sembla que hi manifestin gaire interès.\nAquestes mesures són necessàries si es pretén convertir la zona de Barcelona en el principal nòdul logístic del Sud d’Europa, equiparable als grans ports de l’Atlàntic nord. En el cas català, l’absència de grans vies fluvials converteixen les connexions interiors, sobretot ferroviàries, en la pedra angular d’aquesta aposta.\nLa logística com activitat catalitzadora de l’economia\nLogistics as an activity catalyzing the economy


Callosa d’en Sarrià eleva hui a Ple el reglament de Pressupostos Participatius : Ajuntament Callosa d'en Sarrià\nInici » Hacienda y Pratrimonio » Callosa d’en Sarrià eleva hui a Ple el reglament de Pressupostos Participatius\nCallosa d’en Sarrià eleva hui a Ple el reglament de Pressupostos Participatius\n*De ser aprovat, els veïns i veïnes del municipi podrien decidir sobre les inversions municipals incloses en el pressupost de 2019\nEl Ple Municipal elevarà aquesta vesprada en sessió ordinària el reglament dels pressupostos participatius impulsat per l’actual equip de govern, a través de la Regidoria d’Hisenda, que dirigeix l’edil Vicent Llobell.\nMitjançant aquest reglament de pressupostos participatius es promourà la democràcia participativa a Callosa d’en Sarrià, atorgant a la ciutadania poder decisió sobre les inversions municipals. Segons ha assenyalat Vicent Llobell, “l’objectiu últim és el de fer de Callosa un millor poble entre tots els seus ciutadans”.\nAmb l’aplicació d’este reglament associacions, col·lectius, entitats i tots els veïns i veïnes de Callosa d’en Sarrià amb 16 anys complits, podran elaborar propostes d’inversió local que seran valorades per les àrees municipals implicades. Les viables econòmicament finalment se sotmetran a votació pública. Aquestes actuacions estaran contemplades en el pressupost de 2019.\nD’aprovar-se aquesta vesprada en Ple el reglament, la proposta serà exposada al públic durant un mes. Després de l’exposició, durant el mes de gener es difondrà la iniciativa, mitjançant anuncis en la web, xarxes socials, mupis municipals, etc. S’organitzarà una assemblea convocant a associacions, col·lectius, entitats i ciutadania en general per a informar del projecte i recaptar idees. Al febrer es procediria a la recollida de propostes. Al març es valorarien i seleccionarien les propostes per les àrees municipals implicades i al juny es realitzaria la presentació de propostes i les votacions. L’Ajuntament habilitaria un punt de connexió a Internet en la Biblioteca Municipal i per a la votació presencial es posarà una urna en la Casa de Cultura. Finalment, al setembre es realitzaria la presentació pública de les propostes més votades.\nAquest procés serà vinculant, per la qual cosa les propostes triades, finalitzat el termini de votació, s’inclouran en el pressupost de 2019.\nLa sessió plenària donarà començament a les 19.30 hores en el saló d’actes de la Casa de Cultura.\n« Callosa d’en Sarrià acull la IV Cursa Jove BTT\nActuacions infantils per a aquest pont de desembre en la Casa de Cultura »


La línia de bus H14 connectarà Sant Adrià amb Paral·lel a partir del 15 de setembre | Diari de Sant Adrià\nLa línia de bus H14 connectarà Sant Adrià amb Paral·lel a partir del 15 de setembre\nRedacció - 01/07/2014\nLa TMB ha presentat aquesta setmana, de forma oficial, les quatre noves línies de la seva xarxa ortogonal d’autobusos, una de les quals tindrà origen i final a Sant Adrià.\nLa H14 entrarà en servei el 15 de setembre i creuarà transversalment la ciutat, des del Besòs fins a l’estació de metro de Paral·lel, passant pel Poblenou, i no fins a la Zona Franca, com es va informar inicialment. Després de creuar el riu per Cristòbal de Moura s’endinsarà al municipi adrianenc, on tindrà la terminal a l’avinguda de la Platja.\nLa primera part del recorregut, de Paral·lel al Pla del Palau, és idèntica al recorregut actual de la H16. Després de la variant per l’avinguda del Marquès de l’Argentera i el passeig Picasso, segueix l’itinerari de l’actual línia 141 (Av. Mistal – Barri del Besòs), la qual substitueix juntament amb la nova H16. També substitueix la 142 (La Pau – Sant Adrià).\nEl seu recorregut tavessarà sis àrees d’intercanvi, en què connectarà amb les línies verticals V15, V17, V21 i V27, amb l’horitzontal H16 i amb la diagonal D20. Circularà amb vehicles estàndard a interv als de 8 minuts els dies feiners entre les 7 i les 21 hores. La línia, de 9,7 quilòmetres de longitud (anada), disposarà de 53 parades.


Comença la rehabilitació dels accessos de la Via Verda - Castello.cat\nComença la rehabilitació dels accessos de la Via Verda\n02/07/2021\tSetac, Urbanisme, Hisenda i Transparència\nA partir de dilluns es començaran a rehabilitar les escales que donen accés a la via verda. S’aniran arranjant d’una en una.\nDilluns comença la rehabilitació dels accessos de la via verda que queden per arranjar. El Ministeri per a la transició ecològica ha executat una tercera part de la rehabilitació i l’Ajuntament de Castelló d’Empúries i el Consorci de les Vies Verdes s’encarregaran de les dues terceres parts restants.\nL’obra ja està adjudicada i a punt per començar però no serà fins al mes de setembre que es porti a terme la part més important de la rehabilitació per tal de no perjudicar els usuaris. Els treballs consisteixen en la restauració i consolidació dels diferents elements del camí natural de la Muga i contemplen: l’estabilització de talussos, la substitució de la tanca de fusta, la gestió de les escorrenties i drenatges, les estructures de contenció i la reparació de paviments. Per tal d’avançar però, i acabar les obres de condicionament de la via, a partir de dilluns es començaran a rehabilitar les escales que donen accés a la via verda. S’aniran arranjant d’una en una de manera que quedin tots els accessos oberts menys el que s’estigui rehabilitant causant les mínimes molèsties.\nDemà comença el festival de música ISTIU\nDijous 8 de juliol, vine a donar sang a Empuriabrava!


Turisme Beniarjó - Saforturisme\nAquest poble banyat pel riu Serpis, es troba envoltat de tarongers i de l’essència de la família March.\nPer la carretera CV-680 que ve de Gandia, al nord, passant per Almoines. També creua el municipi l’autopista AP-7 a escassa distància del nucli, tot i que l’accés més pròxim està a Oliva. Antigament el tren Alcoi-Gandia comptava amb una estació a Beniarjó.\nLes Festes Majors en honor del Crist, la Mare de Déu dels Dolors i els Sants Doctors, se celebren durant la tercera setmana de setembre.\nNo debades aquestes terres foren les protagonistes de la vida del més gran poeta valencià del s. XV, Ausiàs March. Hui en dia encara podem trobar vestigis del que va ser la casa palau d’aquesta família, així com la séquia dels March que encara abasteix d’aigua als regadius de la població.\nA Beniarjó se celebra des dels 80 el Premi de Poesia “Senyoriu d’Ausiàs March”. El prestigi d’aquest guardó ha anat augmentant progressivament fins a convertir-se en una de les distincions més prestigioses de les Lletres Valencianes. De fet, personalitats tan importants com Vicent Andreu Estellés han format part del jurat.\nEl certamen s’emmarca dins de les festes patronals dedicades a Sant Marc, on a més té lloc el ball de la Bandera, una manifestació cultural molt particular.\nGentilici: beniarjotera, beniarjoter\nRecorre diferents vies pecuàries, camins reials, sendes de muntanya, camins rurals…


L’expresident del Barça entre el 2003 i el 2010 ja ha engegat la seva precandidatura, tot i que encara no l’ha anunciat oficialment\nJoan Laporta durant l'entrevista al programa 'Islàndia'\nActualitzada el 03-11-2020 11:06\nComença el compte enrere. L’expresident del Barça, Joan Laporta, ja ha començat a moure peça de cara a les properes eleccions a la presidència del Barça. Uns comicis que segons el responsable de la junta gestora, Carles Tusquets, es convocaran coincidint amb les festes nadalenques i, de retruc, es faran, tal com marquen els estatuts, al gener –això sí, sempre que la situació epidemiològica ho permeti.\nTot i que encara no ha confirmat al 100% la seva precandidatura, RAC1 ha pogut saber que Joan Laporta ja ha sondejat alguns executius per al nou projecte, i fins i tot algun jugador. Un dels homes forts seria Mateu Alemany, que faria de director general del club en cas que Laporta guanyés les eleccions. Alemany va ser el CEO del Mallorca i del València. El 2007 també es va postular a la presidència de la Federació Espanyola de Futbol, tot i que finalment va fer marxa enrere davant l’evidència que no guanyaria.\nDavid Alaba, l’escollit\nEn un vessant estrictament esportiu, Laporta també té un futbolista a la seva agenda. Es tracta de l’austríac David Alaba, el defensa del Bayern de Munic, que ha decidit rebutjar l’oferta de renovació del club bavarès perquè el seu desig és aterrar a la Lliga espanyola. Tant l’entorn de l’expresident com el d’Alaba ja estan en contacte.\n30-10-2020 17:23 BARÇA\nPrimera decisió important de la junta gestora: l’ideòleg del Barçagate, acomiadat


L’ADF de Subirats implanta un sistema de vigilància forestal, amb càmeres de videovigilància | RTVVilafranca\nL’ADF de Subirats implanta un sistema de vigilància forestal, amb càmeres de videovigilància\nFa uns dos mesos que des de l’ADF de Subirats controlen la massa forestal del municipi gràcies a sis càmeres de videovigilància situades en punts estratègics que els permeten tenir visió en temps real\nDe fet, diumenge passat a la tarda van detectar des d’aquestes càmeres l’incendi que es va produir a Torrelavit.\nEl sistema, pioner a la comarca, es coordinarà en un futur amb la Federació d’ADF Penedès Garraf per tal de monitoritzar en temps real diferents massissos forestals, com explica el Coordinador Operatiu del Penedès Garraf Ramon Llopart. De moment, s’han instal·lat aquestes 6 càmeres que transmeten les imatges en directe via internet i que poden ser observades des qualsevol dispositiu amb connexió a internet com pot ser un telèfon mòbil, una tauleta o un ordinador.\nLlopart remarca què el sistema permet conèixer l’estat real del foc i de les condicions climàtiques i per tant fer també una activació dels operatius necessaris més ajustada a les necessitats. A més, permet controlar tant la vesant de l’Ordal com la de Sant Sadurní al mateix temps.\nAquest sistema ja està en funcionament i ha estat possible gràcies a la col·laboració de l’Ajuntament de Subirats i Wifi Penedès, a més dels voluntaris de l’ADF que han dedicat el seu treball i esforç per ajudar a cobrir el cost econòmic dels equips.\nEl sistema seria similar al de les càmeres de control de trànsit, i com explica Albert Mallofré, que ha estat el responsable tècnic del projecte, la principal complicació ha estat trobar connexió a la xarxa d’internet i de subministrament elèctric en els punts que es consideraven òptims per a la vigilància. En aquesta qüestió va ser important la col·laboració de Wifi Penedès.\nEs preveu que aquesta xarxa es pugui anar estenent per tot el territori de l’àmbit del Penedès i Garraf de cara a l’estiu de l’any que ve, si la prova pilot d’enguany funciona bé, amb la idea d’actuar el més aviat possible si es detecten signes d’incendi.\nADF Subirats, Ramon Llopart, videovigilància\nSant Martí Sarroca instal·la videovigilància a la zona esportiva i a les escoles\nAccèssit del premi Rossend Montané a l'ADF Subirats\nL’ADF de Subirats implanta un sistema pioner per la vigilància forestal


Potenciem des de la Regidoria de Medi Ambient la lluita contra la plaga de morrut roig per salvar les palmeres de Ciutadella - PSM Més per Menorca\ndj. 04 de març - 13:43\nPotenciem des de la Regidoria de Medi Ambient la lluita contra la plaga de morrut roig per salvar les palmeres de Ciutadella\nPublicat el 5 febrer 2020 5 febrer 2020\nLa Regidoria de Medi Ambient de l’Ajuntament de Ciutadella, que encapçala Maria Jesús Bagur, del PSM-Més per Menorca, està executant diferents tasques de sanejament a les palmeres afectades per la plaga del morrut roig. Es tracta d’un problema de solució força difícil i que requereix de la col·laboració de tothom, motiu pel qual des del PSM-Més per Menorca no es volen estalviar esforços per tal de protegir un element tan característic de la ciutat.\nLa plaga del morrut roig ha obligat a eliminar desenes de milers de palmeres tant a Espanya com a la resta de països de la Mediterrània, un fet que obeeix, en bona mesura, a que existeixen pocs productes autoritzats per combatre-la.\nL’actuació que està executant actualment l’Ajuntament inclou l’eliminació de tots els teixits afectats de les palmeres per tal de mirar de salvar-les, ja que n’hi ha un bon nombre que estan greument afectades. L’objectiu és, doncs, que les palmeres puguin brotar de nou, tot i que, en cas que es detecti que la gemma apical està afectada i la palmera no pot tornar a brotar, s’haurà d’eliminar completament.\nCal destacar que, dins la línia de treball de la Regidoria de Medi Ambient, des del final del 2014 es duen a terme tractaments preventius i curatius a les palmeres municipals, sempre amb els productes autoritzats pel Ministeri d’Agricultura. Segons les estimacions dels tècnics de la regidoria, de les 450 palmeres datileres i canàries municipals, n’hi ha afectades unes quaranta, tot i que la xifra podria ser més elevada, ja que de vegades les afectacions no són visibles des de l’exterior.\nDes de la Regidoria, es recomana a les persones i entitats propietàries de palmeres en els seus jardins que contactin amb un jardiner professional que els assessori sobre el procediment per a realitzar els tractaments preventius obligatoris a les palmeres i, en cas que no vulguin fer els tractaments obligatoris per protegir la palmera, l’eliminin, per evitar que es converteixi en un focus de propagació de la plaga. En aquest sentit, cal remarcar que el Decret 4/2016 qualifica d’utilitat pública la lluita contra la plaga del morrut roig de la palmera a les Illes Balears, estableix les mesures fitosanitàries obligatòries per lluitar-hi i inclou l’obligació per a les persones o entitats propietàries de palmeres de garantir el bon estat fitosanitari de les plantes sensibles i sotmetre els exemplars a un pla de tractament amb mitjans de defensa autoritzats.\n← Posem fil a l’agulla en la renovació de l’enllumenat de Cales Piques i Pont d’en Gil, que suposarà un important estalvi energètic\nArticle Opinió – Ramon Orfila – S’han de posar límits al creixement? →


EL TREN DE LA VIDA, explicació:\nLa vida és un camí apassionant, anem endavant i hem de pensar a on i amb qui fem el viatge, i què portem d’equipatge.\nEl tren va ple de gent que embarca i desembarca, hi ha accidents, sorpreses agradables en algunes estacions i tristeses profundes en altres. Els pares són els que han d’acompanyar els fills especialment en aquesta primera etapa, perquè no es perdin en el camí. Ells baixaran en alguna estació deixant-los orfes, és a dir sense la seva estimació ni la seva irreemplaçable companyia. Però abans han d’ensenyar-los-hi aquesta lliçó:\nAixí com en la vida natural hi ha unes etapes: naixement, alimentació, enfortiment, decisió -equivocació, servei, malaltia… A la vida de la gràcia també hi ha un món meravellós…\nAmb l’arribada dels germans, amics i amors, descobrim que Jesús ens acompanya sempre, i vol ser el nostre Amic. Naixem i feta l’opció de caminar amb Jesús, rebem el baptisme, ens alimentem… i podem agafar forces a l’Eucaristia… Ens enfortim i rebem la confirmació, decidim i ens equivoquem i rebem la penitència…\nDescobrim la nostra vocació i també aquells ministeris per la vida dels altres: el camí del matrimoni, o el ministeri sacerdotal, dins de la crida a l’amor que Déu ens fa.\nTambé si emmalaltim rebem la unció dels malalts… aquests sagraments ens donen forces per anar endavant.\nEls sagraments acompanyen els fills a llarg de la vida, especialment els que es poden rebre habitualment: la penitència i l’eucaristia.\nQuan els pares no hi siguin, i deixin el seient buit, els fills sabran que només és un “fins després”.\nTant se val; el viatge es fa d’aquesta manera: ple de desafiaments, somnis, fantasies, esperes i comiats...\nPer tant és millor que fem aquest viatge de la millor manera possible, que tinguem els millors mitjans per anar endavant. Tractem d’anar buscant pels fills, per cada un, el millor que podem, i treure del seu interior el millor d’ells.\nRecordem sempre que en, algun moment del trajecte, ells podran titubar i probablement necessitarem entendre’ls… (els pot ajudar l’acompanyament espiritual). Ja que nosaltres també titubarem moltes vegades i hi haurà algú que ens comprendrà (i ens pot ajudar obrir el cor a altres que ens aconsellin).\nEl gran misteri, a la fi, és que no sabrem mai en quina estació baixarem i molt menys on baixaran els nostres companys, ni tan sols aquell que ara seu al seient del costat.\nEm pregunto si, quan baixi del tren, sentiré nostàlgia... Crec que sí. Separar-me d’alguns amics que he fet en el viatge serà dolorós. Deixar que els meus fills segueixin la vida sols, serà molt trist. Però m’aferro a l’esperança que algun moment arribaré a l’estació principal i tindré la gran emoció de veure’ls arribar amb un equipatge que no tenien quan van embarcar. Seré feliç pensant que vaig col·laborar que el seu equipatge creixés i es fes valuós.\nAmic meu, fem que la nostra estada en aquest tren sigui tranquil·la, que hagi valgut la pena. Fem esforços a fi que, quan arribi el moment de desembarcar, el nostre seient buit deixi enyorança i records bonics als que continuïn viatjant.\nEl viatge acaba en la glòria, a l’encontre amb Déu, i és Jesús en que ens ensenya el camí. Les coses humanes amb Ell queden transformades en divines.\nA tu, que ets part del meu tren, et desitjo un... feliç viatge!


Consells per triar el matalàs per dormir millor i evitar mals d’esquena\nDaniel Márquez, expert en el descans i gerent a Catalunya de les botigues Bed’s, ens dona consells per dormir més bé, coincidint amb el Dia Mundial del Son\nCal que triem bé el matalàs per poder descansar quan dormim. // CC0\nSegons la Societat Espanyola de Neurologia, entre un 20% i un 48% de la població adulta té dificultats per agafar o mantenir el son en algun moment de la vida. Encertar l’elecció d’un bon matalàs pot ser determinant per dormir millor i evitar, per exemple, mals d’esquena o de cervicals.\nEl gerent a Catalunya de les botigues Bed’s, Daniel Márquez, ha explicat al Versió RAC1 quines són les claus a l’hora de triar el matalàs per millorar la qualitat del descans.\nEns hem de basar en la fermesa del matalàs que necessitem, el tipus de confort i com gestiona la calor. També és molt important tenir en compte el tipus de coixí i la base sobre la qual reposa\nDaniel Márquéz gerent a Catalunya de les botigues Bed’s\nPer Márquez, “el més important és buscar un matalàs que s’adapti a les nostres necessitats” i aquí el primer en què ens hem de fixar és en la fermesa, que “anirà en funció de la constitució, pes i alçada de la persona que hi dormirà”.\nL’esquena ha de quedar recta perquè es recuperi quan dormim. La forma es mesura en funció de l’índex de massa corporal. A partir d’aquí podem trobar matalassos amb nucli ferm, mitjà o suau\nDaniel Márquez gerent a Catalunya de les botigues Bed’s\nConfort i gestió de la calor\nEl confort és un altre dels punts determinants en la compra d’un matalàs. Pel gerent a Catalunya de les botigues Bed’s, “cal que busquem sempre un confort progressiu per alliberar punts de pressió i que la musculatura es relaxi. Això vol dir que s’estructuren les capes del matalàs de manera que el primer contacte sigui més suau i, a poc a poc, augmentar la fermesa de les capes fins a trobar el nucli que ens correspon”.\nEl tercer factor que determina la tria d’un matalàs és la gestió de la calor. Márquez insisteix que “som les persones les que emetem calor, no els matalassos”, i per això afirma que necessitem que les primeres capes del matalàs siguin transpirables i no ens retornin aquesta calor. Aquest efecte també el podem potenciar amb fundes i protectors.\nHem d'estar atents als senyals que ens indiquen si el matalàs està en bon estat o no. // CC0\nCada quant l’hem de renovar, el matalàs?\nL’Associació Espanyola del Llit recomana canviar el matalàs cada deu anys, però l’expert recomana que ens fixem en els senyals que ens pot donar abans: si ja no descansem bé, si ens fa mal l’esquena o el coll quan ens aixequem, si quan dormim en parella notem que ens n’anem cap al centre del matalàs o si el matalàs té senyals de desgast o brutícia. A més, l’acumulació d’àcars o pols pot influir negativament en el descans.\nPel que fa a la recomanació de girar el matalàs cada cert temps, Márquez creu que depèn del matalàs. Avui dia, al mercat trobem matalassos que, per la seva tecnologia, no cal girar-los, però d’això ens n’han d’informar a l’hora de comprar-lo. La recomanació general és que un parell de vegades a l’any és bo donar-los la volta (canviar l’orientació dels peus al cap).\nTipus de matalassos que trobem a les botigues\nSegons Márquez, aquestes són les varietats de matalassos que ens ofereixen a les botigues Bed’s des de fa 35 anys:\n- Viscoelàstics: són termosensibles i s’adapten al cos.\n- Escumació d’última generació: permeten regular les zones del cos i la fermesa.\n- Molles: la més clàssica, que ens aporta fermesa i suport.\n- Embossats: ens permet crear llits independents dins d’un matalàs.\n- Làtex: reparteix molt bé els punts de pressió i els allibera.\nEl gerent a Catalunya dels establiments Bed’s insisteix que “és molt important que sapiguem que cap tecnologia en concret ens ajudarà més que una altra a descansar” i que “el que hem de buscar és un matalàs que se’ns adapti bé, sigui del material que sigui”.\nPodeu recuperar la conversa amb l’expert en el descans de Bed’s, Daniel Márquez, aquí:\nConsells per escollir el matalàs del llit\n19-03-2021 13:39 ‘EL MÓN A RAC1’\nEl coronavirus multiplica gairebé per tres els trastorns del son


“No hem donat un xec en blanc al PP”\nINÉS ARRIMADAS, A ‘EL MÓN’\nLa líder de Ciutadans a Catalunya assegura que “gràcies a Ciutadans el PP està obligat a lluitar contra la corrupció”\nInés Arrimadas a 'El món a RAC1'.\nActualitzada el 20-04-2017 13:04\nCiutadans ha demanat la compareixença del ministre de Justícia, Rafael Català, perquè doni explicacions de la presumpta xivatada a l’expresident de la Comunitat de Madrid. Ho fa després que diverses informacions apuntin que la Guàrdia Civil va avisar Ignacio González que el detindrien. Altres fonts apunten que la Fiscalia Anticorrupció va intentar frenar un escorcoll. Ciutadans avisa que vol escoltar les explicacions del ministre de Justícia. Des d’El món a RAC1 ho ha defensat Inés Arrimadas.\nI.Arrimadas: "No hem donat un xec en blanc al PP"\nArrimadas ha assegurat que, tot i la detenció de l’expresident de la Comunitat de Madrid per presumpta corrupció, el seu grup es troba còmode amb el PP. No hi ha problemes, diu, mentre “es compleixi el pacte de govern”. Això vol dir que “qualsevol persona imputada, dimiteixi”.\nJa sabíem que el PP, el PSOE i CDC tenien corrupció. C’s està obligant PP i PSOE a prendre mesures contra la corrupció\nEl procés i el referèndum\nLa cap de l’oposició al Parlament ha carregat contra el Govern de la Generalitat, a qui acusa de jugar amb els catalans i el referèndum, tot buscant el victimisme. Assegura que ja els va bé que el govern espanyol els posi tots els impediments possibles.\nEl Govern no té cap tipus d’interès a fer el referèndum. Només volen el victimisme de ‘no ens deixen fer-lo’\nI.Arrimadas: "El govern juga al victimisme"\nSatisfacció amb les infraestructures\nArrimadas ha tret pit de les inversions de l'estat espanyol a Catalunya. Avisa que “sense Ciutadans els pressupostos no haurien estat tan bons amb els catalans”. De fet, assegura que les inversions en infraestructures, malgrat tot el que s’ha dit, “han augmentat un 7% a casa nostra”. La líder de Ciutadans avisa el govern de Rajoy: “Si no executen les inversions pressupostades, prendrem mesures”.\nVoldríem més diners per a Catalunya però si el PP tingués majoria absoluta els pressupostos per a Catalunya serien pitjor\nI.Arrimadas: "Voldríem més, però són millors pressupostos que els del PP en majoria absoluta"\nLa líder de C’s a Catalunya i portaveu del partit a Espanya considera imprescindible la despolitització de la justícia, una de les lleis que vol impulsar el seu grup al Congrés.\nEls polítics trien els jutges dels tribunals que els jutjaran en cas que siguin imputats i això ho hem de canviar


BPA: Mort el gos, morta la ràbia? -\nInicio » Fiscalidad » BPA: Mort el gos, morta la ràbia?\nBPA: Mort el gos, morta la ràbia?\nHistòries de bancs i d’Andorra\nAra fa una setmana, en una entrevista al 23/24 em van demanar la opinió sobre la intervenció, aquell mateix dia, de la Banca Privada d’Andorra. Vaig defensar l’actuació del Govern Andorrà tot valorant-ne molt positivament la celeritat i la contundència. Vaig recalcar el gran esforç que estava fent tant el Govern com el sector financer Andorrà per adaptar-se a les noves regles del joc. Ho segueixo creient.\nAconseguir ser respectat i guanyar la consideració dels altres requereix d’un treball immens i un esforç que cal fer sense descans durant anys. Convèncer tothom que has canviat i que, ara, ets respectable també. No es tracta només de signar tractats, aprovar normes i decrets o canviar noms i logotips. És un canvi de filosofia.\nPerdre la confiança i el respecte guanyats pot ser qüestió de dies, de vegades és cosa d’hores i ja fa una setmana que tot va transcendir a la opinió pública.\nEn una setmana hem passat de sentir que era molt difícil culpabilitzar ningú amb les dades de la nota del Tresor Americà (Dijous) a veure com feien dimitir en bloc al Consell D’administració de la BPA i com es detenia al seu Conseller Delegat (divendres).\nHem vist com a escasses dues hores de cotxe de Barcelona es muntava un ‘corralito’ en un cap de setmana, hem vist la intervenció del Banc de Madrid per part del regulador espanyol, inversions bloquejades, limitacions a la retirada d’efectiu, coses que fa dos setmanes eren inversemblants al nostre entorn.\nNo és una bona notícia, però serà una molt bona oportunitat per veure fins on arriba el compromís del Govern Andorrà per deixar clar la seva voluntat de fer-se un lloc entre el països que han dit prou a aquestes males pràctiques.\nEl més important és que aquesta crisi bancària no es tanqui tirant-t’hi terra al damunt i que ningú s’enganyi pensant que ‘Mort el gos, morta la ràbia’\nLa transparència no és una recomanació. És gairebé una obligació si la voluntat del país és convertir-se en la plaça financera de referència del sud d’Europa, una nova porta d’entrada en les relacions econòmiques amb Amèrica del Sud i un ‘hub’ financer de referència.\nPer aconseguir-ho, no només cal explicar que ets decent. Cal demostrar-ho, cal guanyar-se la confiança i el respecte de la Comunitat Internacional, dels mercats financers i dels inversors (i potser també dels mitjans de comunicació).\nEspero que aquesta crisi de confiança de la banca andorrana es pugui reconduir i que es pugui resoldre com cal. Sense amagar al fons d’una vall fosca allò que al final, tard o d’hora, acabarà sortint. Cal pujar al cim més alt i explicar què ha passat, què ha fallat i què es farà perquè no torni passar. I cal fer-ho d’una forma creïble.\nEsperem uns dies. No ho estan fent tant malament, paciència.\nJo els dono un vot de confiança. L’esforç que han fet fins ara bé s’ho val.\nArticle publicat a Blog Albert Sagués – Hisenda No Som Tots\nSi t’ha agradat aquest artícle potser vols seguir llegint els següents:


Escola de piragüisme Saul Craviotto - Turisme 360\nEscola de piragüisme Saul Craviotto El Centre Piragïsme Saül Craviotto deu el seu nom al doble campió olímpic en la modalitat de caiac. Les seves instal·lacions són el punt de trobada per als aficionats a la pràctica d'aquest esport de totes les edats. https://360.turismedelleida.cat/llocs/escola-de-piraguisme-saul-craviotto https://360.turismedelleida.cat/llocs/escola-de-piraguisme-saul-craviotto/@@images/image/large\nPer agafar aigua per al canal de Seròs ara fa cent anys que es va construir una petita presa a l’entrada de Lleida. Això va provocar que el tram final del riu abans d’arribar a la ciutat s’estanqués. Des de fa dècades aquest és un petit paradís per als amants del piragüisme i el rem, que tenen un espai natural esplèndid a tocar de la ciutat. L’escola de piragüisme Saül Craviotto és la base d’operacions per als lleidatans als qui agrada remar.


Celebrarà la novena edició el dia 29 de maig en les modalitats de 5 i 10 quilòmetres, a més de les curses infantils\nCorbins acollirà el proper 29 de maig la 9a edició de la Cursa de la Cirera, Memorial Jaume Florensa, en les modalitats de 5 i 10 quilòmetres, a més de les curses infantils, en una jornada en la qual es preveu una participació d’uns 300 atletes.\nLa competició l’han presentada aquest dimecres l’alcalde de Corbins i diputat, Jordi Verdú; el regidor d’Esports de Corbins, Jordi Camats; la representant territorial a Lleida de la Secretaria General de l’Esport i de l’Activitat Física, Lourdes Ravetllat, i el tresorer de l’Associació contra el Càncer de Lleida, Paco Ubiola.\nJordi Camats ha destacat que es tracta d’una cursa única perquè els participants corren entre cireres i seguint el riu, pel seu caire solidari, i perquè compta amb més de 120 voluntaris, sense els quals seria impossible tirar endavant la competició.\nLa cursa de 10 quilòmetres és de dificultat tècnica moderada, amb un desnivell positiu de 75 metres; mentre que la de 5 quilòmetres té un desnivell positiu de 35 metres.\nDes de la vessant solidària, la cursa col·labora amb l’Associació contra el Càncer de Lleida; amb aquest motiu es podran fer donatius voluntaris per a l’associació. També es lliurarà als corredors un tapacolls amb motius de l’associació, a més d’un quilo de cireres. En aquest sentit, Jordi Verdú ha assenyalat que es tracta d’una cursa emblemàtica del territori que se celebra en el moment àlgid de la collita de cireres però que enguany, degut a les gelades, ha vist reduïda la seva producció en un 80%.\nDestaca, per altra banda, la celebració de les curses infantils que es disputen una vegada han acabat els recorreguts de 5 i 10 km i es fan en un circuit proper a la zona d’arribada i de concentració dels participants.\nLourdes Ravetllat ha recordat que aquesta “és més que una cursa, perquè és un dia festiu per a Corbins, un dia solidari i de promoció del territori”.\nPer la seva banda, Paco Ubiola ha agraït a l’organització i al municipi de Corbins la seva aposta per la vessant solidària per a una associació que treballa de forma gratuïta.\nCorbins celebrava carreres des de fa molts anys entre el poble nou de Corbins i el poble vell de Les Cases que van tenir continuïtat durant la Festa Major, quan se celebrava una cursa per l’interior de la població en la qual participaven corredors molt destacats dels municipis de l’entorn.\nLa cursa porta el nom de Jaume Florensa, un veí del municipi, que durant els anys 50 va competir en curses nacionals i internacionals, aconseguint grans èxits malgrat els escassos recursos de què disposava.


Foro BanyolesSlot - Estic indignat - Foro Banyoles Slot\n#1 · 21/Oct/2012, 20:07 · Editado por pearljam\nbé, segurament és culpa meva que no en sé més, però estic indignat de que només es puguin fer servir recanvis de ninco a la GT.\nHe estat una hora de rellotge per aconseguir posar els coixinets i la corona dins d'un eix ... aquest material és de tanta qualitat, que el forat de les corones i coixinets és 2,32 i els eixos els deuen fer de 2,33 per que no hi ha manera de que entri fins que no l'has escalfat durant mitja hora i oliat de dalt a baix ... si al final ho aconsegueixes sense haver de fer servir el martell, serà també un miracle si la corona et dura més de una hora, la meva no hi ha arribat, al cap de mitja hora de voltar al circuit de casa ja hi havia dues dents que cantàven, i al cap de 50 minuts, ja no n'hi havia ni una que toqués el pinyó.\nFrancament em penso que heu fet una cagada com una catedral obligant a portar material exclusiu de ninco, em sembla bé que si és patrocinador del campionat es respecti i es faci còrrer amb els seus cotxes, i amb material contrastat com motors, guies i fins i tot, si m'apureu, llandes i coixinets, però els pinyons i corones tots sabem que són de mantega i que és un miracle que en surti algun de bo, per el que penso que aquí l'hem pifiat a base de bé, i que a cada cursa haurem de canviar de corona, si no és que a meitat de la cursa ja hi ha més d'un cotxe que no l'ha trencada i ha hagut de parar.\nAmb la de material bo que hi ha de sloting o slot-it, dels quals un pinyó i corona et duren deu anys, em sembla que haver-nos de gastar 8 o 10 euros cada cursa en pinyons i corones és una mala jugada, jo, al menys, no penso pas canviar-les més de dues vegades, a la que se'm trenqui la tercera, comptant la que he trencat avui, m'acomiado del campionat i vindré només a veure les curses.\nEstic indignat ..... de bon rotllo, però molt indignat ....\n#2 · 22/Oct/2012, 09:06\nHola que tal... no t´indignis, que no treurás res, jajaja.\nJo fa relativament poc que estic al món del slot, peró aquest estiu, preparant els mercedes sls de la ninco world cup a on va anar el meu fill (Pau), he remenat unes quantes de corones i rodaments. Concretament, juntament amb en joan llach, vam preparar 4 sls de ninco per les clasificatories a Barcelona dels 2 equips infantils i pels entrenaments previs. Aquest cotxes han servit pels entrenaments de l'estiu per Portugal ( 2-3 hores per setmana), i per les 6 hores de palau Saverdera de 2 euips. Per Portugal vaig preparar 2 cotxes més, entrenaments i curses, un piló d'hores, ja ho saps...\nDels sis cotxes, només hem hagut de llançar la corona d'un, el que duien en Pol i en Pau a Palau Saverdera i de tant "apoyar" a la valla van fer moure l'stopper interior i l'eix funcionava malament amb molt de joc lateral...Els altres 5 cotxes, van amb la mateixa corona, i alguns començaran el campionat amb la mateixa, ven neta i polida, clar, jijiji.\nPerò si que et dono la raó al fet que hi ha material defectuós... Aquest dies he preparat 4 ninco gt's més pels pilots infantils. De les 10 o 12 corones que he remenat desde l' estiu, 1 estava torta, i dels rodaments 2 parells no entraven a cap eix. En aquest cas, ni ho he intentat d'aprofitar, cap a U32 i canvi a en LLuís...Dels eixos ninco millor no parlar-ne, sinó m'indignaré jo també...\nLa meva humil opinió es que ninco hauría de fer un control de qualitat millor del seu recanvi, i sinó fer-ho nosaltres i buscar algún sistema de que ens donin "garantía" normal per un material que val el que val.\nVes pero on que no t´hagin tocat els rodaments i la corona que vaig tornar a en LLuís, jejejeje.


Solidaritat internacional amb la vaga de fam de Telefónica i amb contra la repressió als companys i companyes de RTVV – Coordinadora Obrera Sindical\nEncara que els companys de Telefónica han deixat la vaga de fam la solidaritat internacional segueix arribant i a més també per la lluita de les treballadores i treballadors de RTVV contra els acomiadaments (hi ha 48 amb suspensió d’ocupació i sou per lluitar contra l'ERO). La lluita als mitjans públics valencians segueix, ja que s'espera que les properes setmanes s'acomiaden vora 1.300 persones.\nAixí doncs, des de la COS vam llençar una crida demanant suport internacional des de la Federació Sindical Mundial, havent rebut ja les primeres mostres i adhesions de suport i solidaritat.\nComençant pel sindicat d'empleades i empleats públics de Costa Rica, la UNDECA, que ha publicat una notícia a la seua web, el sindicat basc LAB que ens ha enviat un comunicat (i que adjuntem a sota), o per part de les companyes i companys del PAME grec i del FSOC canari, els quals també han mostrat la seua solidaritat. Així mateix, la federació portuguesa dels sindicats de l'alimentació, beguda, hostaleria i turisme també ens féu arribar l’escrit següent:\nEnviamos o nosso repúdio pelos despedimentos em causa e enviamos uma fraterna saudação e a nossa solidariedade para com a luta dos trabalhadores na defesa dos seus direitos e dos postos de trabalho.\nLAB MOSTRA LA SEVA SOLIDARITAT AMB LES I ELS TREBALLADORS DE RÀDIO TELEVISIÓ VALENCIANA (RTVV)\nA Euskal Herria, a 28 de novembre de 2012\nLAB manifesta la seva total oposició a l'Expedient de Regulació d'Ocupació, pel qual el govern del Partit Popular de València pretén acomiadar, tal com va anunciar a primers d'any, a 1.300 treballadors i treballadores de Ràdio Televisió Valenciana (RTVV), la ràdio i televisió públiques del País Valencià.\nAquest és un nou exemple d'intent de privatització de tots els sectors de l'economia que, encara avui, romanen en el sector públic, que se suma a les mesures de privatització i desmantellament del sector públic que duu a terme el PP a nivell de l'Estat espanyol, així com els diferents governs autonòmics, en sectors com la sanitat i l'ensenyament, o el transport, per citar només alguns exemples.\nDes de LAB apostem per un sector públic fort, i defensem els mitjans de comunicació públics i independents, que han de proporcionar una informació feraç, contrastada i objectiva.\n– Per això, ens solidaritzem amb els treballadors i treballadores de Televisió Valenciana (RTVV), que lluiten en defensa dels seus llocs de treball i per una ràdio i televisió públiques pel País Valencià.\n– A més, denunciem la suspensió d'ocupació i sou de la qual han estat víctimes 48 treballadors i treballadores de RTVV per defensar mitjançant l'acció sindical aquests objectius, la qual cosa demostra el nul caràcter democràtic dels gestors actuals del RTVV, triats a dit pel govern del PP del País Valencià. Per tant, exigim que aquesta sanció quedi sense efecte, i que no hi hagi acomiadaments, ni minvament de les condicions laborals en RTVV, garantint el caràcter públic d'aquesta entitat.\nPrevious post La CUP i la COS consideren escandalosos els privilegis dels alts càrrecs de Caixa Laietana\nNext post Concentració de rebuig als 500.000€ d’indemnització per la ‘dimissió’ d’Ibern


Bombers de Cerdanyola participen en el rescat de l'excursionista perdut a Setcases\nLes dificultats atmosfèriques i el torb van dificultar la recerca de l'home desaparegut a Setcases. FOTO: Bombers\nL'home va ser trobat el dilluns 29 de novembre amb hipotèrmia severa i va morir hores després a l'hospital\nRedacció / ACN 30 de novembre de 2021 08:22\nEl Grup d'Actuacions Especials (GRAE) dels Bombers de Cerdanyola del Vallès va participar, aquest dilluns 29 de novembre, en les actuacions de rescat de l'excurionista perdut a Setcases. Cap a les 15.30 h de dilluns L'home va ser trobat en estat d'hipotèrmia severa i va morir hores després a l'hospital.\nSegons informa Bombers, l'home estava colgat sota la neu a la zona de la Font d'en Xavier, al nord de l'estació d'esquí Vallter 2000. Una estona abans, un dels gossos de venteig del Grup Caní de Recerca dels Bombers havia marcat l'indret. Des de Mossos d'Esquadra informen que la triangulació del telèfon mòbil ha estat clau en la seva localització en unes condicions meteorològiques molt adverses.\nTreballs de recerca des de diumenge\nEls Mossos d'Esquadra van fer la triangulació del mòbil per establir un perímetre de recerca que superava les 4 hectàrees d'extensió. De la seva banda, els GRAE, bombers voluntaris de Camprodon i d'altres parcs de Girona van iniciar una recerca per Les Xemeneies (on hi havia hagut una allau), la Portella de Mantet, les Marmotes, Ulldeter i el Coll de la Geganta, entre d'altres indrets. La sensació tèrmica durant la nit va superar, a estones, els -30 graus.\nSegons informa Bombers en un comunicat, a les 7 del matí de dilluns es va desplegar un operatiu que va arribar a comptar amb 9 dotacions de Bombers, entre elles un helicòpter, dues dotacions del GRCR, GRAE d'Olot i de Cerdanyola del Vallès i Bombers dels parcs propers i de la Regió d'Emergències Centre. A mig matí, la meteorologia extrema va obligar a retirar primer els voluntaris i després els especialistes. Les tasques de recerca sobre el terreny, finalment, es van reprendre a les 13 h, un cop va millorar la meteorologia.\nA les 15.38 h, pocs minuts després de descolgar-lo, els efectius van traslladar la víctima, primer en llitera i després en moto de neu, fins les instal·lacions de l'estació d'esquí. Un cop feta la primera atenció per part d'una unitat del Sistema d’Emergències Mèdiques (SEM), un helicòpter medicalitzat es va evacuar a l'Hospital Vall d'Hebron. Allà va morir hores després a causa de la hipotèrmia causada per haver passat diverses hores al ras.\nPersonal de l'estació d'esquí van informar aquest diumenge que havien parlat amb ell i que li constava l'alerta per possible mal temps, així que probablement hagués desistit de fer una passejada llarga i estaria per sota el Coll de la Marrana, tal i com, efectivament, ha resultat ser-hi. El fet que el seu mòbil donés senyal i estigués cobert per una operadora estatal i no pas francesa reforçava aquesta hipòtesi.


L'espai de la Paloma: 2011\nUNA MIQUETA DE SCRAPP PER EL NADAL\nReciclant postals de Nadal\nBon Nadal ELOI\nLa meva amiga Anna ha sigut àvia aquest estiu i he volgut que el seu net Eloi fos present al seu menjador aquestes festes de NADAL.\nL'hi vaig demanar una foto per fer aquesta postal i aquest és el resultat.\nPer fer el suport he agafat un calendari d'aquest any (aviat no el haurem de manester),\nLa publicitat Nadalenca m'ha ajudat a fer el marc i el fons i un petit detall a fet la resta.\nL'IVET JA TE BOTETA\nl'any passat vaig fer arbres per les pantales dels meus companys de la feina.\nAQUEST ANY GUIRNALDES\nl'inici i el final (un bon resultat)\nEls hi han agradat molt, i lo millor de tot es que tots tenien encara l'arbre de l'any passat i han posat les dues coses.\nPublicado por Paloma en 8:28 No hay comentarios:\nNinotets en feltre / muñequitos en fieltro\nJa fa temps que vaig fer aquests ninotets en feltre i volia compartirlos en vosaltres.\nPublicado por Paloma en 7:37 1 comentario:\nReorganitzant els fils.\nUlleres noves, funda nova.\nHe fet un canvi d'ulleres i de mb, però em faltaven les fundes.\nHa estat un treball ràpid i molt divertit.\nPublicado por Paloma en 19:07 No hay comentarios:\nAixí es com va batejar el meu gendre al meu treball per el concurs de La Fira de Verges. Em va fer molta il.lusió ja que ell desconeixia el temari.\nLa idea del treball va sorgir després de fer el curset de textures amb la Brigit Aubesó, em quedava un mes per portar-la a terma i em faria practicar els encoxinats lliures...\ndibuixant el projecta\nja tinc els encoxinats lliures\nposant els trapezistes\nEl marc del quadre el vaig fer amb cordons amagats\nper el relleu gran i visible per la decoració. enmarcar-lo\nva ser un repta , s'havia de quadrar i al final sembla que\nem va sortir prou bé.\nPublicado por Paloma en 9:08 3 comentarios:\nLa Fira i Festa de Verges va ser un exitàs.\nEl diumenge vaig visitar l'exposició\namb més calma i vaig poguer gaudir\ndels treballs exposats.\nAquesta nineta havia de ser una bruixa,\nperò em vaig engrescar amb el vestit... potser l'any vinent...\nAquest any la nostra amiga Maria s'ha emportat el tercer premi. FELICITATS MARIA !\nLa meva aportació al concurs.\nMés endevant explicaré com em va sorgir l'idea i com la vaig portar a terma.\nPublicado por Paloma en 1:00 No hay comentarios:\nVerges i la seva Festa\nAquest dissabte passat a la Festa de les Labors a Verges ens ho vam passar molt bé. Vaig compartir en el meu taller com es fan els amigurumis, ajudada al matí per l'Anna, una amiga i companya de la feina, i a la tarda per la meva filla.\nEm va alegrar moltíssim un comentari que em van fer del taller de l'any passat , van començar també amb la marieta i ja havien fet molts més amigurumis. Estic segura que les persones que aquest any van intentar fer el cor i la marieta s'haurán enamorat al igual que jo d'aquesta tècnica japonesa i provaran a fer-ne molts més.\nLa Festa va ser tot un èxit, el temps es va tenir una mica neguitosos però al final entre sol i núbols vam poder completar el dia.\nHe d'anar a treballar, però un altre estoneta que tingui us mostraré quatre cosetes més d'aquest dia tant maravellós.\nHe recuperat un treball que vaig fer fa uns quants anyets. Tenia la lona del sostre de la tenda de campanya i vaig decidir no llensar-la, mai se sap en que es pot aprofitar...\nAra he tornat a omplir-la amb els meus cabdells de llana i els patrons per fer els amigumis, l`he posat en un raconet de la sala al costat del sofa i al vespre només he d'allargar la mà i començar a treballar.\nPublicado por Paloma en 14:44 3 comentarios:\nEns veiem a Verges el dia 11 de Juny !!!\nTrobar-nos a Verges és ja un clàssic.\nFaig una crida a tots els bloguers i gent del mont de les manualitats i la creació per convidar-vos a visitar la Fira i Festa de les Labors d'aquest any (i dels propers també, jejeje).\nAra farà 12 anys d'aquesta iniciativa que va començar l'Angels Hugas amb les seves alumnes i que any darrera any ha anat creixent, com diria en Julio : "DE NIÑA A MUJER".\nRecordo el primer any que vaig anar, un carrer plè de gent i tauletes on podíes veure com feien les puntes de coixí, ganxet i petits treballs amb patchwork. Els balcons i les finestres estaven decorades amb treballs fets per l'Àngels i les seves alumnes (jo n'era una d'elles) i penjar els meus treballs al carrer i que tothom els veiés m'emplenava d'orgull. L'exposició es feia al local on l'Àngels impartia les classes... tot era com un conte tret al carrer.\nAvuí aquesta il.lusió i ganes de fer a crescut al igual que la Fira, i tal com diu el cartell :\nUN ESDEVENIMENT ÚNIC A LA PROVÍNCIA DE GIRONA\nAH! m'oblidava !. L'any passat vaig col.laborar amb un taller ensenyant a fer AMIGURUMIS i m'ho vaig passar tant bé que aquest any repeteixo.\nEns trobem a la Fira.\nHan passat ja uns dies del curs que vam dedicar a les textures amb la Brigit Aubeso, encara estic intentant assimilar tots els coneixements que vam impartir en un sol dia. He dedicat cada matí i abans d'anar al la feina a practicar els acolxats a màquina (la meva màquina de cosir és molt sencilla i no em permet vellugar la roba com jo voldría). Però soc tossuda i segur que un d'aquests dies us podré mostrar el meu treball acabat.\nHe de dir que vaig conèixer a la Montse del blog de "les petites coses" i em va maravellar com per primera vegada utilitzava la màquina per acolchar, te un domini innat.\nUna abraçada ben forta per les meves companyes i un mil.lió de petons a la Brigit per la seva paciència, si teniu opurtunitat no deixeu de fer un curs amb ella, en quedareu enamorades.\nUs deixo moments innolvidables.\nPublicado por Paloma en 14:40 2 comentarios:


Inici | Notícies | DECEBUT I EMPRENYAT!\n5 de juliol de 2016 - L'Hortenc\nLa raó la dedico als resultats de les darreres eleccions generals del Congrés dels Diputats, les quals tenen molt suc per a parlar-ne de manera més o menys objectiva.\nNo trobem massa explicació en el ventall d’enquestes i sondejos que ens han arribat de tot arreu abans del recompte final, amb uns errors de números tan diferents que no s’haurien de produir mai amb les tècniques i mètodes de rastreig que actualment fan servir les empreses especialistes i moltes d’elles de prestigi.\nUns números que ben analitzats ens donen el resultat d’haver estat mal fets o la gent no és prou sincera a l’hora d’expressar la seva intenció de vot; que per a mi és la més que probable.\nCom podem entendre el cas d’uns partits amb coalició, que en un període tan curt que va des del desembre fins ara i sense haver estat en funcions de govern, hagin perdut més d’un milió de votants. És inconcebible. A qui se li pot donar la culpa; als dirigents durant la campanya ? A la divergència entre els seus membres; que també pot ser ? La por dels votants conservadors; per a mi això te molt més pes.\nNo s’entén que un altre partit com a guanyador, tot i les malifetes que li hem tingut de suportar en tots els aspectes, hagi superat el número d’escons comparat en el mateix espai de sis mesos. No pot tenir altre explicació possible que no sigui que la Espanya “profunda” no hagi canviat el xip de la modernitat de la democràcia existent, una democràcia molt feble encara, això si, però que només uns sabem que ho han aconseguit amb plenitud o estan a punt de aconseguir. És penós tenir-ho d’acceptar vulguis o no vulguis. Però sempre et diran el mateix,” Nosaltres hem tingut més vots” i ja està dit tot.\nUn altre partit que es volia menjar el món, ha quedat relegat de mala manera i tan sols se li veuran les “gracietes” si per aquelles coses del destí ha de fer un pacte amb el guanyadors, amb una possible nova cara del seu màxim representant com volen els nomenats “barons”, i aquesta és una opció que seria molt mal vista pels seus votants en general.\nNi han uns altres que ni “pinchan ni cortan” que tenint també opció de pactar amb els guanyadors, s’hauran de menjar els gripaus del acord signat després de les eleccions del desembre amb els màxims adversaris del grup guanyador.\nEls meus més o menys s’han mantingut en el seu lloc, que entenc com a temporal, ja que no és possible entendre’ns amb un govern al qual un cop constituït tornarà a ofendre el nostre nom, les maneres pròpies d’un poble, ens privaran dels recursos que ens pertoquen, no ens deixaran aplicar les lleis d’un Parlament legal que representa a tot un poble, i no ens aplicaran les normes més bàsiques per a la convivència d’un país com és el nostre.\nI acabo decebut i emprenyat, amb molta causa, al haver vist una manera impròpia de tots plegats a l’hora de fer les coses necessàries perquè uns països, Espanya i Catalunya, puguin tirar endavant els reptes que són molts i importants.\nTot plegat em fa recordar a l’Albert Camús, quan escrivia sobre en Ferrer i Guàrdia (ja li coneixeu la història), qui pensava que ningú no és dolent voluntàriament i que tot el mal que hi ha al món prové de la ignorància. Per això els ignorants el van assassinar i la ignorància criminal es perpetua encara avui a través de noves inquisicions. Davant d’ells, però algunes de les seves víctimes, com en Ferrer i Guàrdia, seguiran sempre vives.\nDesitjant-vos un bon estiu i unes profitoses vacances, espero oferir-vos millors noticies en un proper contacte amb vosaltres.


Bombes sobre Tòquio- Sapiens.cat\n« L’imperi mongol\nAddiccions asiàtiques »\nEntrada publicada a Segle XX\tel dijous, 3/04/2014 a les 10:23.\n03/04/2014 - 16:33\nPotser un dels exemples més històricament salvatges de la barbarie de la guerra.\nSeguint amb les animalades, sembla lògic que faci referència a un dels altres exemples més tristament famosos: el bombardejos de Dresde entre el 13 i el 15 de febrer de l’any 1945. Tot i que el volum de morts civils no va arribar a la quarta part del de la tragèdia de Tòquio, la tècnica expresament emprada pels aliats per tal de generar una “tempesta de foc” (combinant bombes incendiàries i explosives, més de dues tones i mitja de mort manufacturada) va trigar només 20 minuts en reduir a cendres tres quartes parts del casc antic de Dresde, d’altra banda un objectiu miltarment absurd.\nPlantejar-se la pregunta de quin bombardeig és un mitjà raonable i quin és un exercici de càstig desmesurat seria legitimar allò que mai s’hauria de legitimar, i aixó em porta a reflexionar sobre la frontera, sovint inexistent, entre la maniobra i el crim de guerra.\n05/04/2014 - 09:42\nLeMay tendria que haver estat al judici de Nuremberg. També es va fer molt mal en nom de la llibertat. Un dia tendries que recorda el terratrémol de Tokio-Yokohama del 1923, i que, per a mi, va sentar les bases del posterior militarisme japones.\n06/04/2014 - 20:56\nFa tremolar només de pensar-hi en aquest acarnissament bèl·lic per part del govern d’Estats Units vers la població civil de Tòquio. Bé, i de Japó en general.\nD’altra banda, trobo una molt bona iniciativa per part vostra recordar els grans conflictes del s.XX. Que serveixin com a exemple a la humanitat perquè podem entendre l’origen de moltes qüestions culturals, polítiques, entre d’altres, que succeeixen avui dia.\nMolt bona feina, com sempre.\ntotes les nacions (unes més que altres) je je, han comès abusos i atrocitats i han utilitzat les víctimes ja sigui per promoure simpaties, odis o fins i tot sentiments d’orgull. Interessant article, encara que seía bó , tot coincidint amb questa data , recordar les brutalitat dels japonesos amb Corea o la Xina per posar un exemple.


Els fruits - tipus de fruits\nLES PLANTES LLAVORS FRUITS\nSón aquests que tenen el pericarp més o menys tou. Dit d'una altra manera aquelles que trobem que tenen suficient carn al voltant de la llavor. Com a exemples de fruits carnosos tindríem els següents:\nSón fruits amb l' epicarp molt prim i amb el mesocarp i endocarp molt carnosos.Per exemple:\nSón fruits que presenten matèria carnosa entre el endocarp i les llavors. Els carpels estan tancats\nSón fruits procedents d'un ovari ínfer amb la part exterior del pericarp endurit. Per exemple:\nSón fruits amb mesocarp carnós i endocarp endurit que forma el pinyol, a dins del qual es troba la llavor. Per exemple:\nSón fruits de mesocarp carnós i d'endocarp coriaci. És originat d'un ovari ínfer. Per exemple:\nAbans de passar al test, fes l'activitat següent:\nSI VOLS SEGUIR TREBALLANT AMB ELS FRUITS.........


Andrea Silva és la millor esportista alcoiana de l'any - Ajuntament d’Alcoi\nAndrea Silva és la millor esportista alcoiana de l'any\nAndrea Silva Pascual, patinatge artístic va ser escollida per unanimitat del jurat com a Millor Esportista 2021 Premi Juan Agudo Garat. Els resultats d'Andrea aquest any han estat espectaculars. La patinadora alcoiana va aconseguir ser al mes de juliol a Parets del Vallés (Barcelona) subcampiona d'Espanya de patinatge artístic lliure a la categoria sènior. Al mes de setembre Andrea viatjà a Riccione (Itàlia) per a disputar l'Europeu. L'alcoiana va obtenir la medalla de bronze i la seua gran actuació li va valdre per ser seleccionada per al Mundial que es disputaria a Paraguay. És al Mundial de Paraguai on Andrea es consolida internacionalment proclamant-se Subcampiona del Món, tota una gesta per a una esportista i l'esport de la nostra ciutat. Aquest 2021 ha estat el gran any d'Andrea qui després de la seua gran actuació al campionat del Món ha aconseguit plaça per als World Skate que se celebraran l'any 2022 a Argentina.\nPREMI MILLOR ESPORTISTA DE PROMOCIÓ 2021\nJoan Montes Peidro, d'orientació ha signat un 2021 magnífic. Als seus 14 anys Joan ha guanyat pràcticament tot el que ha competit. En l'àmbit autonòmic es va proclamar campió a la categoria infantil de mitja distància al mes de maig a Requena i campió infantil en la modalitat esprint a Xixona al mes de setembre. A escala nacional Joan es va proclamar a Burgos al mes de juliol Campió d'Espanya MTB-O distància esprint M-15 i Subcampió d'Espanya MTB-O distància llarga M-15.\nEn orientació a peu al Campionat d'Espanya disputat a Teruel al setembre, el jove esportista alcoià es va proclamar Campió d'Espanya Infantil distància sprint, Subcampió d'Espanya Infantil llarga distància i Campió d'Espanya Infantil distància mitjana.\nA l'A.D. ESPAÑOL, amb motiu del seu 75 Aniversari\nAl Club Deportivo Alcoyano SAD, en reconeixement de l'ascens del seu primer equip a la 1a Divisió de la RFEF.\nAl Patín Alcodiam Salesiano, en reconeixement de l'ascens del seu primer equip a la Lliga Parlem Ok Lliga, màxima categoria de l'hoquei nacional.\nA Antonio Giner Pérez, en reconeixement de la seua dilatada trajectòria en el món de l'esport alcoià i de manera més concreta, per la seua excel·lent tasca de promoció, difusió i suport incondicional a la modalitat de l'atletisme a la nostra ciutat\nA Jose Luis Laporta Puerto, en reconeixement de la seua aportació al món de l'esport alcoià, executant una gran tasca en diferents entitats esportives de la nostra ciutat i més concretament en aquests darrers anys al Patin Alcodiam Salesiano\nA Rubén Porras Rico, en reconeixement dels èxits aconseguits en la seua destacada trajectòria en l'àmbit del futbol formant part dels equips arbitrals com a jutge assistent, de manera més concreta per la consecució del seu ascens per a formar part com a jutge assistent a la Primera Divisió del Futbol Nacional.\nA Marcos Abad Peidro, en reconeixement dels èxits aconseguits a la seua destacada trajectòria al món del futbol com a entrenador de porters, formant part en l'actualitat del cos tècnic del Leeds United, club que milita a la Premier League, màxima categoria del futbol anglés.\nEl padrí de la gala serà el gimnasta medalla de plata als Jocs Olímpics de Tòquio, Ray Zapata, i el presentador Marcos Martínez.\nJoan Montes guanya la distinció en categoria de promoció


No va haver un dominador clar ja que tant un conjunt com l’altre van portar la iniciativa en moments puntuals i alternats. Tot i que la primera aproximació del partit amb perill, va ser dels granes (m.5) per part de Powel, els locals van ser els qui van aproximar-se amb més insitència en la primera mitja hora i van crear fins a 3 ocasions. La ocasió més clara i que va provocar el primer ensurt va ser al minut 19 per part de Marcos que va acabar blocada per Rubén.\nLlavors en el darrer quart d’hora abans del descans els granes van ser els qui van crear el perill a la porteria local amb més insistència. Entre Mairata i Alex Ortiz de cap, al minut 28, van estar apunt de sorprendre al porter però la jugada va finalitzar en no res. Al minut 33, el col.legiat va anul.lar un gol de Powel per fora de joc de Sanchón a l’interpretar que participà en la jugada. I la darrera ocasió dels granes va arribar al minut 37 iniciada per un bon contraatac i va finalitzar amb un xut de POwel que acabà blocat per Diego Mariño.\nS’arribà al descans sense gols i amb una esperançadora segona part.\nLa represa va començar amb Un Villarreal més endollat que abans d’arribar als 4 minuts ja havia donat un avís a la porteria de Rubén, però el perill va ser blocat pel mateix porter.\nAmb el pas dels minuts el joc es va anar igualment i fins i tot va ser el Nàstic qui va crear més ocasions. Amb la recent entrada d’Alvaro Rey per Eloy Gila (m.54), el mateix Alvaro en noés un minut va realitzar un bon retall per banda dreta i va forçar el tercer corner del partit pel seu equip. En els primers 25 minuts d’aquest segons temps, el Nàstic va crear fins a 4 ocasions amb perill per part de Xisco Campos, Bergantiños, Tuni i Sanchón però van acabar aturades pel porter local.\nEl tècnic J.C.Oliva en els minuts 67 i 78 va fer entrar a Rubén Navarro i Miki per Powel i Tuni respectivament, però tot i els canvis en els següents 10 minuts segúents els homes de Javier Gracia van intentar sorprendre a Rubén Pérez, sent la ocasió més clara al minut 81 però que va ser atrurada pel porter grana.\nEls darrers minuts van ser d’un teva i meva constan ton qualsevol podia estrenar el marcador, però al minut 87 va arribar la jugada clau protagonitzada per unes mans assenyalades de Jaume Costa a l’interior de l’àrea. El col.legita no va dubtar en assenyalar penal i l’encarregat de xutar-lo (en dos ocasions) va ser Sanchón. En el segon intent va pujar al marcador (m.89) transformant el 0 a 1.\nI quan ja estava tot dit i beneït, ja en temps afegit, Miki va arrodonir la tarda de dissabte, anotant el 0 a 2 definitiu després d’un bon contraatac de la davantera grana.\nS’arribà a la fi del partit amb la victòria merescuda i valuosa del Nàstic, on tot i que ambdós equips van optar d’opcions, el premi el van tenir els granes en els instants finals.\nAmb tres partits consecutius sense perdre ( i 2 victòries consecutives) els granes rebran a casa aquest proper diumenge 8 de maig el Granada, a les 5 de la tarda.\n-VILLARREAL B: Diego Mraiño, Da Silva, Iago (Hugo Pérez, m.57), Nacho Insa, Bordas, Mano (Angel, m.23), Carlos, Nielsen, Marcos (Moi, m.78), Jaume i Dervite. ENTR.: Javier Gracia.\n-NÀSTIC: Rubén Pérez, Bergantiños, Mingo, Alex Ortiz, Sanchón, Powel (R.Navarro, m.67), Mairata, Tuni (Miki, m.78), Xisco Campos, Rodri i Eloy Gila (Álvaro Rey, m.54). ENTR.: J.C. Oliva.-\n-ÀRBITRE: Sr.Pino Zamorano. Va ensenyar targeta groga a Mano, Dervite, Jaume, Carlos i Nielsen del Villarreal B i a Rodri, R.Navarro i Bergantiños del Nàstic. Va expulsar amb doble tarjeta groga a Jaume Costa del Villarreal B (m.87). També va expulsar al tècnic del Villarreal B, Sr.Javier Gracia (m.89); al delegat de camp del Villarreal B, Sr.Luis Jiménez Maiz (un cop finalitzat el partit) i al responsable de material del Villarreal B, Sr.Enrique R. Estornell,\n-GOLS: 0-1 Sanchón “p” (m.89) i 0-2 Miki (m.92).-